2. ลักษณะการประกอบธุรกิจ

2.1 การจัดตั้งบริษัทและประวัติความเป็นมาของบริษัท

บริษัท ทรีนีตี้ วัฒนา จำกัด (มหาชน) จดทะเบียนเป็นบริษัทจำกัดเมื่อวันที่ 31 มกราคม 2544
ด้วยทุนจดทะเบียนเริ่มแรก 300 ล้านบาท
และได้จดทะเบียนแปรสภาพเป็นบริษัทมหาชนจำกัดเมื่อวันที่ 14 สิงหาคม 2545
โดยมีธุรกิจหลักคือการลงทุนในบริษัทอื่น (Holding Company) ซึ่งมีบริษัทหลักทรัพย์ ทรีนีตี้ จำกัด
เป็นบริษัทแกน บริษัทได้จดทะเบียนในตลาดหลักทรัพย์แห่งประเทศไทยเมื่อวันที่ 18 ธันวาคม 2545
ด้วยทุนจดทะเบียน 700 ล้านบาท และได้เพิ่มทุนจดทะเบียนเป็น 914 ล้านบาทเมื่อวันที่ 24
กุมภาพันธ์ 2548

ณ วันที่ 31 ธันวาคม 2553 บริษัทมีทุนจดทะเบียน 914,125,000 บาท และทุนเรียกชำระแล้ว
877,760,000 บาท

การเปลี่ยนแปลงและพัฒนาการที่สำคัญ

การเปลี่ยนแปลงในส่วนที่เกี่ยวกับการประกอบธุรกิจและการบริหารงานที่ผ่านมาในปี 2552 และปี
2553

ปี 2552
บริษัทได้รับการประเมินผลการจัดประชุมสามัญผู้ถือหุ้นประจำปีจากสมาคมส่งเสริมผู้ลงทุนไทยในระดับ
“ดีเยี่ยม”

ปี 2553
บริษัทได้รับการประเมินผลการจัดประชุมสามัญผู้ถือหุ้นประจำปีจากสมาคมส่งเสริมผู้ลงทุนไทยในระดับ
“ดีเยี่ยมและสมควรเป็นตัวอย่าง”

มกราคม 2553
บริษัทได้รับแจ้งผลการประเมินจากสมาคมส่งเสริมสถาบันกรรมการบริษัทไทยในการกำกับดูแลกิจการของบริษัทจดทะเบียนประจำปี
2552 เป็นบริษัทจดทะเบียนที่ได้คะแนนอยู่ในระดับ “ดีมาก” ซึ่งถือเป็นปีที่ 5 ติดต่อกัน

ธันวาคม 2553
บริษัทได้รับแจ้งผลการประเมินจากสมาคมส่งเสริมสถาบันกรรมการบริษัทไทยในการกำกับดูแลกิจการของบริษัทจดทะเบียนประจำปี
2553 เป็นบริษัทจดทะเบียนที่ได้คะแนนอยู่ในระดับ “ดีเลิศ” ซึ่งปรับขึ้นจากระดับ “ดีมาก”ที่ได้มา 5
ปีติดต่อกัน

2.2 ภาพรวมการประกอบธุรกิจของบริษัทและบริษัทย่อย

บริษัท ทรีนีตี้ วัฒนา จำกัด (มหาชน) มีการดำเนินธุรกิจหลักโดยการลงทุนในบริษัทอื่น (Holding
Company) โดยมีบริษัทย่อยซึ่งถือหุ้นโดยบริษัทในสัดส่วนร้อยละ 99.99 รวม 3 บริษัท ได้แก่

(1) บริษัทหลักทรัพย์ ทรีนีตี้ จำกัด จดทะเบียนเป็นบริษัทจำกัดเมื่อวันที่ 19 เมษายน 2542
โดยใช้ชื่อเดิมว่า บริษัทหลักทรัพย์ เอสซีบี บุคคลัภย์ จำกัด ซึ่งมีผู้ถือหุ้นใหญ่คือ ธนาคารไทยพาณิชย์
จำกัด (มหาชน) เมื่อวันที่ 24 พฤษภาคม 2542 ต่อมาเมื่อวันที่ 2 มีนาคม 2544 ธนาคาร
ไทยพาณิชย์ จำกัด (มหาชน) ได้ตกลงขายหุ้นในบริษัทหลักทรัพย์ เอสซีบี บุคคลัภย์ จำกัด
ให้แก่บริษัท ทรีนีตี้ วัฒนา จำกัด ซึ่งได้มีการเปลี่ยนทีมงานผู้บริหารชุดใหม่ พร้อมทั้งเปลี่ยนชื่อบริษัทฯ
เป็น “บริษัทหลักทรัพย์ ทรีนีตี้ จำกัด” เมื่อวันที่ 7 มีนาคม 2544 บริษัทฯ มีทุนจดทะเบียน 500
ล้านบาทซึ่งเรียกชำระเต็มจำนวนแล้ว ต่อมาเมื่อวันที่ 5 เมษายน 2548
บริษัทฯเพิ่มทุนจดทะเบียนและชำระแล้วเป็น 750 ล้านบาท และเพิ่มทุนจดทะเบียนและชำระแล้วเป็น
1,000 ล้านบาทเมื่อวันที่ 16 กุมภาพันธ์ 2553.

บริษัทฯได้รับใบอนุญาตจากกระทรวงการคลังให้ประกอบธุรกิจหลักทรัพย์ 6 ประเภท ได้แก่
ธุรกิจการเป็นนายหน้าซื้อขายหลักทรัพย์ การค้าหลักทรัพย์ ที่ปรึกษาการลงทุน
การจัดจำหน่ายหลักทรัพย์ การยืมและให้ยืมหลักทรัพย์ และการจัดการกองทุนส่วนบุคคล
รวมทั้งได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นที่ปรึกษาทางการเงิน
และตัวแทนสนับสนุนการขายและรับซื้อคืนหน่วยลงทุน
นอกจากนั้นบริษัทฯได้รับใบอนุญาตประกอบธุรกิจตัวแทนซื้อขายสัญญาซื้อขายล่วงหน้าเมื่อวันที่ 31
กรกฎาคม 2551 และรับโอนธุรกิจจากบริษัท ทรีนีตี้ โพลาริส ฟิวเจอร์ส จำกัด ในวันที่ 1 ธันวาคม
2551 และบริษัท ทรีนีตี้ โพลาริส ฟิวเจอร์ส
จำกัดได้จดทะเบียนเลิกกิจการกับกระทรวงพาณิชย์แล้วตั้งแต่วันที่ 30 กันยายน 2552
และชำระบัญชีแล้วเสร็จในเดือนมกราคม 2553

ณ วันที่ 31 ธันวาคม 2553 บริษัทฯ มีสาขาในกรุงเทพมหานครและต่างจังหวัดจำนวน 10 สาขา

บริษัทฯ มีการเปลี่ยนแปลงและพัฒนาการที่สำคัญในปี 2552 และปี 2553 ดังนี้

พฤษภาคม 2552 บริษัทฯ ปิดสาขาพหลโยธินและสาขาเยาวราช ทำให้จำนวนสาขาลดลงจาก 14
สาขา เป็น 12 สาขา

4 พฤศจิกายน 2552 บริษัทฯ ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1
ซึ่งรวมการทำธุรกิจได้ 4 ประเภทคือการเป็นตัวแทนซื้อขายสัญญาซื้อขายล่วงหน้า
การค้าสัญญาซื้อขายล่วงหน้า การเป็นที่ปรึกษาสัญญาซื้อขายล่วงหน้า
และการเป็นผู้จัดการเงินทุนสัญญาซื้อขายล่วงหน้า โดยที่บริษัทฯ
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ให้ประกอบธุรกิจประเภทการเป็นตัวแทนซื้อขายสัญญาซื้อขายล่วงหน้าต่อเนื่องไปได้
ส่วนการประกอบธุรกิจอื่น ต้องขอความเห็นชอบจากสำนักงานก่อนเริ่มประกอบธุรกิจ

มิถุนายน และ บริษัทฯ ปิดสาขาลาดพร้าวและสาขาศูนย์วิจัย ทำให้จำนวนสาขาลดลงจาก 12 สาขา
เป็น 10 กันยายน 2553 [] สาขา

(2) บริษัท ทรีนีตี้ แอ๊ดไวซอรี่ 2001 จำกัด
ดำเนินธุรกิจด้านที่ปรึกษาทางการเงินและงานด้านวาณิชธนกิจโดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์กำหนด
นอกจากนี้บริษัทฯยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลังเพื่อให้บริการในฐานะที่ปรึกษาสาขาการเงินให้แก่หน่วยงานต่างๆทั้งภาครัฐและเอกชน

ปี 2552 บริษัทและฝ่ายวาณิชธนกิจ บริษัทหลักทรัพย์ ทรีนีตี้ จำกัด ได้เป็นที่ปรึกษาทางการเงินให้กับ
บริษัทบริหารสินทรัพย์ กรุงเทพพาณิชย์ จำกัด (BAM) ในการศึกษาแผนธุรกิจ
และเป็นที่ปรึกษาทางการเงินให้ผู้บริหารของ บริษัท ศุภาลัย จำกัด (มหาชน)
ในการเข้าซื้อหลักทรัพย์ของ บริษัท ศุภาลัย จำกัด (มหาชน) โดยเป็นการทำคำเสนอซื้อหุ้นบางส่วน
(Partial Tender Offer)
ซึ่งถือเป็นธุรกรรมแรกที่ปฏิบัติภายใต้ประกาศคณะกรรมการกำกับตลาดทุนที่ ทจ.3/2552 เรื่อง
“ข้อกำหนดพิเศษเกี่ยวกับการเข้าถือหลักทรัพย์เพื่อครอบงำกิจการ
เพื่อบรรเทาผลกระทบจากวิกฤตการเงินในต่างประเทศ”

นอกจากนี้ยังเป็นที่ปรึกษาทางการเงินในการประเมินมูลค่ากิจการและประเมินความเป็นไปได้ของโครงการลงทุนให้กับบริษัททั้งที่จดทะเบียนและไม่ได้จดทะเบียนในตลาดหลักทรัพย์ฯ
ในหลายอุตสาหกรรม เช่น อุตสาหกรรมเทคโนโลยีสารสนเทศ และ อุตสาหกรรมวัสดุก่อสร้าง
เป็นต้น และยังเป็นที่ปรึกษาทางการเงินอิสระให้กับผู้ถือหุ้นของ บริษัท สยามอุตสาหกรรมการเกษตร
สับปะรดและอื่นๆ จำกัด (มหาชน) โดยให้ความเห็นต่อคำเสนอซื้อหลักทรัพย์จาก บริษัท
อุตสาหกรรมสับปะรดกระป๋องไทย จำกัด
และให้ความเห็นเกี่ยวกับการเพิกถอนหุ้นสามัญออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย
และเป็นที่ปรึกษาทางการเงินอิสระให้กับผู้ถือหุ้นของ บริษัท วีนิไทย จำกัด (มหาชน)
โดยให้ความเห็นต่อคำเสนอซื้อหลักทรัพย์จาก Solvay Chemicals and Plastics Holding
B.V.

ปี 2553 บริษัทและฝ่ายวาณิชธนกิจ บริษัทหลักทรัพย์ ทรีนีตี้ จำกัด
ได้เป็นที่ปรึกษาทางการเงินในการออกและเสนอขายหุ้นสามัญเพิ่มทุนให้กับผู้ถือหุ้นเดิม (RO)
และบุคคลในวงจำกัด (PP) ให้กับบริษัท อาร์ ซี แอล จำกัด (มหาชน)
การเป็นที่ปรึกษาทางการเงินในการประเมินมูลค่าหุ้นสามัญในเงินลงทุนของบริษัท ล็อกซเล่ย์ จำกัด
(มหาชน)
การเป็นที่ปรึกษาทางการเงินอิสระในการให้ความเห็นต่อรายการที่เกี่ยวโยงกันให้กับบริษัท
ไทยวาฟูดโปรดักส์ จำกัด (มหาชน)
และการเป็นที่ปรึกษาทางการเงินอิสระในการให้ความเห็นต่อคำเสนอซื้อให้กับบริษัท
ควอลิตี้คอนสตรัคชั่นโปรดัคส์ จำกัด (มหาชน) เป็นต้น

(3) บริษัท ทรีนีตี้ อินฟอร์เมชั่น จำกัด ลงทุนในอัตราร้อยละ 49.9 ในบริษัท แอสเซท แบค
โฮลดิ้งส์ จำกัด
ร่วมกับผู้ถือหุ้นอีกรายหนึ่งที่มีความเชี่ยวชาญในการทำธุรกิจแปลงสินทรัพย์เป็นหลักทรัพย์ ทั้งนี้
ผู้ถือหุ้นดังกล่าวไม่มีความขัดแย้งทางผลประโยชน์กับบริษัทฯ

บริษัท แอสเซท แบค โฮลดิ้งส์ จำกัด จดทะเบียนเมื่อวันที่ 30 กรกฎาคม 2545
โดยมีทุนจดทะเบียนและเรียกชำระแล้ว 100,000 บาท บริษัท แอสเซท แบค โฮลดิ้งส์ จำกัด
ได้ลงทุนในบริษัทต่อไปนี้
ซึ่งจัดตั้งขึ้นโดยมีวัตถุประสงค์ในการทำหน้าที่แปลงสินทรัพย์เป็นหลักทรัพย์ให้แก่บริษัทอื่น
(Securitization)

+-----------------------+-------------+-----------------+--------------+
| ชื่อบริษัท                | วันที่จดทะเบียน | ทุนจดทะเบียนและ   | สัดส่วน        |
|                       |             |                 | การลงทุนทั้งทาง |
|                       |             | เรียกชำระแล้ว     | ตรงและทางอ้อม |
|                       |             | (บาท)           |              |
+-----------------------+-------------+-----------------+--------------+
| บริษัท คอนดูอิท           | 27 กันยายน   | 500,000         | ร้อยละ 99.99  |
| แมนเนจเมนท์ เซอร์วิสเซส  | 2545        |                 |              |
| จำกัด                  |             |                 |              |
+-----------------------+-------------+-----------------+--------------+
| บริษัท เอ็น เอช เอ เอสพีวี | 30 มิถุนายน   | 10,000          | ร้อยละ 99.3   |
| ทู จำกัด                | 2546        |                 |              |
+-----------------------+-------------+-----------------+--------------+
| บริษัท ออสเปรย์ ซีรี่ส์ ทู    | 1 กรกฎาคม   | 10,000          | ร้อยละ 99.3   |
| จำกัด                  | 2546        |                 |              |
+-----------------------+-------------+-----------------+--------------+

เดือน กรกฎาคม 2552 บริษัท แอสเซท แบค โฮลดิ้งส์ จำกัด ได้ขายหุ้นที่ถือในบริษัท ดีเอดี
เอสพีวี จำกัด เพื่อเป็นการจัดโครงสร้างการถือหุ้นของบริษัท ดีเอดี เอสพีวี จำกัด
และตามประกาศสำนักงาน ก.ล.ต.
เรื่องการจัดสรรกระแสรายรับตามโครงการแปลงสินทรัพย์เป็นหลักทรัพย์ตามกฎหมายว่าด้วยนิติบุคคลเฉพาะกิจ
บริษัทต้องโอนสินทรัพย์และผลประโยชน์คงเหลือให้แก่ผู้เสนอโครงการคือบริษัท
ธนารักษ์พัฒนาสินทรัพย์ จำกัดเมื่อสิ้นสุดสถานะของนิติบุคคลเฉพาะกิจ อย่างไรก็ตาม บริษัท คอนดูอิท
แมนเนจเมนท์ เซอร์วิสเซส จำกัด
ยังคงเป็นผู้ให้บริการการจัดการโครงการแปลงสินทรัพย์เป็นหลักทรัพย์ของบริษัท ดีเอดี เอสพีวี
จำกัด

เมื่อวันที่ 1 กันยายน 2553 บริษัทได้จดทะเบียนเลิกและชำระบัญชีบริษัท เอ็นเอชเอ เอสพีวี ทู
จำกัด เนื่องจากโครงการแปลงสินทรัพย์เป็นหลักทรัพย์ของการเคหะแห่งชาติชุดที่ 2
ได้จบโครงการลง และได้มีการไถ่ถอนหุ้นกู้เรียบร้อยแล้ว

เนื่องจากบริษัท ทรีนีตี้ วัฒนา จำกัด (มหาชน) ในฐานะบริษัทที่ออกหลักทรัพย์
ดำเนินธุรกิจโดยการถือหุ้นในบริษัทอื่น (Holding Company)
และไม่ได้มีการประกอบธุรกิจโดยตรง ทั้งนี้รายได้ของบริษัทส่วนใหญ่จะมาจากบริษัทย่อย ได้แก่
บริษัทหลักทรัพย์ ทรีนีตี้ จำกัด ซึ่งถือว่าเป็นบริษัทแกน
ดังนั้นการนำเสนอข้อมูลในครั้งนี้จะกล่าวถึงบริษัท ทรีนีตี้ วัฒนา จำกัด (มหาชน)
และบริษัทหลักทรัพย์ ทรีนีตี้ จำกัด

ครงสร้างกลุ่มบริษัทหลักทรัพย์ทรีนีตี้ (รวมส่วนที่ถือหุ้นทางตรงและทางอ้อมเกินกว่าร้อยละ 10 ขึ้นไป) 

2.3 โครงสร้างรายได้ 

โครงสร้างรายได้ของบริษัท ทรีนีตี้ วัฒนา จำกัด (มหาชน) และบริษัทย่อย ในปี 2551 ปี 2552
และ ปี 2553

+----------+-------------------+-----+----+----+----+----+----+----+
| รายได้    | ดำเนินการโดย       | สัด  | ปี  |    | ปี  |    | ปี  |    |
|          |                   | ส่วน | 25 |    | 25 |    | 25 |    |
|          |                   | ก   | 51 |    | 52 |    | 53 |    |
|          |                   | ารถ |    |    |    |    |    |    |
|          |                   | ือหุ้น |    |    |    |    |    |    |
+----------+-------------------+-----+----+----+----+----+----+----+
|          |                   | (   | ล้า | ร  | ล้า | ร  | ล้า | ร  |
|          |                   | ร้อย | นบ | ้อย | นบ | ้อย | นบ | ้อย |
|          |                   | ละ) | าท | ละ | าท | ละ | าท | ละ |
+----------+-------------------+-----+----+----+----+----+----+----+
| รายได    | บจ.ทรีนีตี้ แอ๊ดไวซอรี่  | 99  | 1  | 2. | 5. | 1. | 2  | 4. |
| ้ค่าที่ปรึกษา | 2001 และ          | .99 | 1. | 89 | 60 | 54 | 2. | 88 |
|          |                   |     | 99 |    |    |    | 41 |    |
|          | บล. ทรีนีตี้ จำกัด     |     |    |    |    |    |    |    |
+----------+-------------------+-----+----+----+----+----+----+----+
| ราย      | บล. ทรีนีตี้ จำกัด     | 99  | 28 | 6  | 28 | 7  | 36 | 7  |
| ได้จากธุรก |                   | .99 | 2. | 8. | 4. | 8. | 1. | 8. |
| ิจหลักทรัพย์ |                   |     | 05 | 02 | 85 | 17 | 55 | 78 |
+----------+-------------------+-----+----+----+----+----+----+----+
| ราย      | บล. ทรีนีตี้ จำกัด และ | 99  | 7  | 1  | 4  | 1  | 3  | 8. |
| ได้จากธุรก |                   | .99 | 7. | 8. | 7. | 3. | 8. | 33 |
| ิจสัญญาซื้อข | บจ. ทรีนีตี้ โพลาริส   |     | 09 | 59 | 59 | 05 | 25 |    |
| ายล่วงหน้า | ฟิวเจอร์ส           |     |    |    |    |    |    |    |
+----------+-------------------+-----+----+----+----+----+----+----+
| รายได้อื่น  | บมจ. ทรีนีตี้ วัฒนา    | 99  | 4  | 1  | 2  | 7. | 3  | 8. |
|          |                   | .99 | 3. | 0. | 6. | 24 | 6. | 00 |
|          | บล. ทรีนีตี้ จำกัด     |     | 51 | 49 | 37 |    | 73 |    |
|          |                   |     |    |    |    |    |    |    |
|          | บจ. ทรีนีตี้ แอ๊ดไวซอรี่ |     |    |    |    |    |    |    |
|          | 2001 และ          |     |    |    |    |    |    |    |
|          |                   |     |    |    |    |    |    |    |
|          | บจ. ทรีนีตี้ โพลาริส   |     |    |    |    |    |    |    |
|          | ฟิวเจอร์ส           |     |    |    |    |    |    |    |
+----------+-------------------+-----+----+----+----+----+----+----+
| รวม      |                   |     | 41 | 10 | 36 | 10 | 45 | 10 |
|          |                   |     | 4. | 0. | 4. | 0. | 8. | 0. |
|          |                   |     | 64 | 00 | 41 | 00 | 94 | 00 |
+----------+-------------------+-----+----+----+----+----+----+----+

โครงสร้างรายได้ของบริษัทหลักทรัพย์ ทรีนีตี้ จำกัด ใน ปี 2551 ปี 2552 และ ปี 2553

+-------------------------------+------+-----+-----+-----+-----+-----+
| รายได้                         | ปี    |     | ปี   |     | ปี   |     |
|                               | 2551 |     | 2   |     | 2   |     |
|                               |      |     | 552 |     | 553 |     |
+-------------------------------+------+-----+-----+-----+-----+-----+
|                               | ล้า   | ร้อ  | ล้าน | ร้อ  | ล้าน | ร้อ  |
|                               | นบาท | ยละ | บาท | ยละ | บาท | ยละ |
+-------------------------------+------+-----+-----+-----+-----+-----+
| ค่านายหน้า                      | 22   | 59  | 294 | 80  | 344 | 75  |
|                               | 3.19 | .95 | .43 | .82 | .65 | .14 |
+-------------------------------+------+-----+-----+-----+-----+-----+
| ค่าธรรมเนียมและบริการ            | 3    | 8   | 10  | 3   | 35  | 7   |
|                               | 0.58 | .21 | .97 | .01 | .29 | .69 |
+-------------------------------+------+-----+-----+-----+-----+-----+
| กำไร(ขาดทุน)จากการซื้อขายหลักทรัพย์ | 2    | 6   | 1   | 0   | 17  | 3   |
|                               | 2.76 | .12 | .61 | .44 | .12 | .73 |
+-------------------------------+------+-----+-----+-----+-----+-----+
| กำไร(ขาด                      | 8.84 | 2   | 1   | 0   | 5   | 1   |
| ทุน)จากการซื้อขายสัญญาซื้อขายล่วงหน้า |      | .37 | .15 | .32 | .08 | .11 |
+-------------------------------+------+-----+-----+-----+-----+-----+
| ดอกเบี้ยและเงินปันผล              | 2    | 6   | 28  | 7   | 30  | 6   |
|                               | 4.11 | .48 | .76 | .89 | .38 | .62 |
+-------------------------------+------+-----+-----+-----+-----+-----+
| ดอกเบี้ยเงินให้กู้ยืมหลักทรัพย์         | 4    | 11  | 16  | 4   | 18  | 4   |
|                               | 1.29 | .09 | .23 | .46 | .59 | .05 |
+-------------------------------+------+-----+-----+-----+-----+-----+
| รายได้อื่น                       | 2    | 5   | 11  | 3   | 7   | 1   |
|                               | 1.52 | .78 | .14 | .06 | .55 | .65 |
+-------------------------------+------+-----+-----+-----+-----+-----+
| รวม                           | 37   | 100 | 364 | 100 | 458 | 100 |
|                               | 2.29 | .00 | .29 | .00 | .66 | .00 |
+-------------------------------+------+-----+-----+-----+-----+-----+

2.4 เป้าหมายการดำเนินธุรกิจ

บริษัทมีเป้าหมายในการดำเนินธุรกิจหลักทรัพย์ที่ให้บริการแก่ลูกค้าอย่างครบวงจร
ทั้งนี้เริ่มจากการให้บริการในตลาดแรก (Primary Market)
โดยเป็นที่ปรึกษาทางการเงินในการจัดโครงสร้างและการระดมทุน กับการให้บริการในตลาดรอง
(Secondary Market) โดยเป็นที่ปรึกษาและให้คำแนะนำในการลงทุนในหลักทรัพย์
ที่สนับสนุนด้วยการนำเสนอข้อมูลและบทวิเคราะห์หลักทรัพย์และสัญญาซื้อขายล่วงหน้าจากฝ่ายวิเคราะห์หลักทรัพย์
รวมทั้งได้เพิ่มเป้าหมายในการดำเนินธุรกิจตัวแทนสัญญาซื้อขายล่วงหน้าที่ให้บริการแก่ลูกค้าในการลงทุนในตราสารอนุพันธ์ใหม่ๆ
ทั้งเพื่อการลงทุนและใช้เป็นเครื่องมือป้องกันความเสี่ยงในการลงทุน
ทั้งนี้บริษัทได้ตั้งเป้าหมายในการดำเนินธุรกิจด้านต่างๆ ดังนี้

ธุรกิจการลงทุน
บริษัทจะลงทุนระยะยาวในธุรกิจที่เกี่ยวข้องกับหลักทรัพย์หรือในธุรกิจที่คาดว่าจะมีศักยภาพในการเติบโตสูง
เพื่อให้บริษัทได้รับรายได้ในรูปส่วนแบ่งของกำไรจากบริษัทย่อยหรือบริษัทร่วมโดยต่อเนื่องในระยะยาว
สำหรับการลงทุนระยะสั้นและปานกลาง
บริษัทจะลงทุนในหลักทรัพย์เพื่อค้าและเผื่อขายทั้งตราสารหนี้และตราสารทุนที่มีปริมาณการซื้อขายในตลาดโดยมีสภาพคล่อง

ธุรกิจหลักทรัพย์และสัญญาซื้อขายล่วงหน้า บริษัทหลักทรัพย์ ทรีนีตี้ จำกัด
ตั้งเป้าที่จะเพิ่มส่วนแบ่งการตลาดทั้งส่วนของนายหน้าค้าหลักทรัพย์ และตัวแทนซื้อขายตราสารอนุพันธ์
โดยมีแผนงานในการรักษาฐานลูกค้าโดยนำเสนอบริการแก่ลูกค้าอย่างครบวงจร
เช่นการนำเสนอทางเลือกการลงทุนใน ตราสารหนี้ หน่วยลงทุน และตราสารอนุพันธ์
ควบคู่ไปกับการซื้อขายหลักทรัพย์ การขยายฐานลูกค้าสถาบัน
การนำเสนอบริการยืมและให้ยืมหลักทรัพย์โดยใช้บัญชีเงินสด
ด้วยระบบงานที่เชื่อมต่อกับระบบซื้อขายหลักทรัพย์ เพื่อความสะดวกและรวดเร็วในการทำรายการ
การพัฒนาเครื่องมือที่ช่วยในการตัดสินใจลงทุนในชื่อ Smart Port
ควบคู่กับบทวิเคราะห์ที่เน้นการให้ข้อมูลและแนะนำการลงทุนที่รวดเร็ว
รวมถึงการพัฒนาขีดความสามารถของเจ้าหน้าที่การตลาดในการให้คำแนะนำการลงทุนแก่ลูกค้าโดยอ้างอิงงานวิเคราะห์ที่มีคุณภาพ
นอกจากนี้ยังมีแผนงานส่งเสริมการตลาดโดยการจัดสัมมนาแก่กลุ่มลูกค้าอย่างต่อเนื่อง

ทางด้านการค้าตราสารหนี้ บริษัทฯ จะเน้นการซื้อขายตราสารหนี้กับลูกค้าสถาบัน
ควบคู่ไปกับการขยายฐานลูกค้ารายย่อย

ทางด้านการจัดจำหน่ายและประกันการจำหน่าย บริษัทฯ จะทำหน้าที่จัดจำหน่ายหลักทรัพย์
และเข้าร่วมในการจัดจำหน่ายหลักทรัพย์ร่วมกับสถาบันการเงินอื่น
ทั้งที่เป็นการขายหลักทรัพย์ของธุรกิจเอกชนและรัฐวิสาหกิจ

ทางด้านการจัดการกองทุนส่วนบุคคล บริษัทฯ
มีเป้าหมายที่จะเพิ่มลูกค้าที่ใช้บริการจัดการกองทุนส่วนบุคคล
โดยการนำเสนอรูปแบบการลงทุนที่เหมาะสมกับความต้องการและวัตถุประสงค์ในการลงทุนของลูกค้าแต่ละราย

ทางด้านการลงทุน บริษัทฯ
ลงทุนระยะสั้นและปานกลางทั้งในหลักทรัพย์จดทะเบียนและสัญญาซื้อขายล่วงหน้า
ที่มีปริมาณการซื้อขายในตลาดที่มีสภาพคล่อง และสามารถสร้างผลตอบแทนให้บริษัทฯ ได้
โดยใช้กลยุทธการลงทุนที่หลากหลายประกอบกัน

ทางด้านธุรกิจอื่น บริษัทฯ
ให้บริการการยืมและให้ยืมหลักทรัพย์เต็มรูปแบบแก่ลูกค้าเพื่อให้ลูกค้าสามารถทำธุรกรรมขายชอร์ตได้
รวมถึงการให้เงินกู้ยืมเพื่อซื้อหลักทรัพย์ ซึ่งเป็นบริการเสริมต่อธุรกิจนายหน้าซื้อขายหลักทรัพย์

นอกจากนี้ บริษัทฯ มีแผนงานที่จะปรับปรุงคุณภาพของการให้บริการด้านหลักทรัพย์โดยรวม
ด้วยการเพิ่มจำนวนเจ้าหน้าที่วิเคราะห์หลักทรัพย์ การให้ความรู้เรื่องตราสารประเภทต่างๆ
แก่เจ้าหน้าที่การตลาด การฝึกอบรมและพัฒนาบุคลากร การจัดตั้งหน่วยงาน Call Center
เพื่อรับลูกค้าและให้ข้อมูลต่างๆที่ลูกค้าต้องการทราบ

ธุรกิจการเป็นที่ปรึกษาทางการเงิน บริษัทหลักทรัพย์ ทรีนีตี้ จำกัด และบริษัท ทรีนีตี้ แอ๊ดไวซอรี่
2001 จำกัด มีเป้าหมายในการให้บริการแก่กลุ่มลูกค้าที่มีศักยภาพในเชิงธุรกิจ ทั้งนี้
บริษัทให้ความสำคัญที่คุณภาพของงานที่ปรึกษาและการให้คำแนะนำที่เป็นประโยชน์ต่อการบริหารการเงินหรือการระดมทุนของลูกค้า
และมุ่งรักษาความสัมพันธ์เพื่อพัฒนาให้บริการด้านการเงินแก่ลูกค้าโดยต่อเนื่องในระยะยาว
บริษัทมีความเชี่ยวชาญในการให้คำปรึกษาเพื่อออกตราสารหนี้ที่เกิดจากการแปลงสินทรัพย์เป็นหลักทรัพย์
(Securitization) การนำบริษัทเข้าจดทะเบียนในตลาดหลักทรัพย์ และการควบรวมกิจการ

นอกจากนี้ บริษัทยังมีนโยบายในการวิจัยสินค้า/บริการใหม่เพื่อเป็นเครื่องมือทางการเงิน
ซึ่งจะเพิ่มความหลากหลายของสินค้าและบริการที่มีคุณภาพเพื่อตอบสนองความต้องการของลูกค้า
และก้าวทันนวัตกรรมทางการเงินใหม่ ที่จะเกิดขึ้นในตลาดเงินและตลาดทุนไทยในอนาคต